टीम इंडिया से नाराज हैं कपिल देव  
कपिल ने कहा कि टीम के सीनियर खिलाड़ियों में जज्बे की कमी है। कपिल का इशारा कप्तान धोनी और सचिन तेंदुलकर जैसे खिलाड़ियों की ओर था।
टीम इंडिया को 1983 का वर्ल्ड कप जिताने वाले कप्तान कपिल देव टीम इंडिया के इंग्लैंड में प्रदर्शन से नाराज हैं।   कपिल ने कहा कि टीम के सीनियर खिलाड़ियों में जज्बे की कमी है। कपिल का इशारा कप्तान धोनी और सचिन तेंदुलकर जैसे खिलाड़ियों की ओर था। कपिल के मुताबिक खिलाड़ियों ने एक टीम की तरह नहीं खेला। इसमें किसी का दोष नहीं है लेकिन टीम जरूरत से ज्यादा क्रिकेट खेल रही है। वर्ल्ड कप जीतने के 4 दिन बाद ही आईपीएल शुरु हो गया फिर वेस्टइंडीज और अब इंग्लैंड इन सबसे खिलाड़ियों की मानसिकता पर असर पड़ा।